రమేశ బండిసిద్దెగౌడ

ఎ.బి. రమేష బండిసిద్దెగౌడ (జననం 1975 కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు శ్రీరంగపట్టణ శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు. 

రమేశ తండ్రి ఎ.ఎస్. బండిసిద్దెగౌడ శ్రీరంగపట్టణ నుండి జనతా పార్టీ నుండి 1983, 1985 ఎన్నికలలో రెండుసార్లు ఎమ్మెల్యేగా ఎన్నికయ్యాడు. 
రాజకీయ జీవితం 
రమేశ బండిసిద్దెగౌడ జనతాదళ్ (సెక్యులర్) పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2008 శాసనసభ ఎన్నికలలో శ్రీరంగపట్టణ శాసనసభ నియోజకవర్గం నుండి జెడి(ఎస్) అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి అమర్‌నాథ్ పై 5,160 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2013 శాసనసభ ఎన్నికలలో జెడి(ఎస్) అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి రవీంద్ర శ్రీకాంతయ్యపై 13624 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. 

రమేశ బండిసిద్దెగౌడ ఆ తరువాత భారత జాతీయ కాంగ్రెస్ పార్టీలో చేరి 2018 శాసనసభ ఎన్నికలలో శ్రీరంగపట్టణ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి జెడి(ఎస్) అభ్యర్థి రవీంద్ర శ్రీకాంతయ్య చేతిలో 43,688 ఓట్ల తేడాతో ఓడిపోయాడు. ఆయన 2023 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి జెడి(ఎస్) అభ్యర్థి రవీంద్ర శ్రీకాంతయ్యపై 11,317 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు. 

రమేశ బండిసిద్దెగౌడ  2024 జనవరి 26న చాముండేశ్వరి విద్యుత్ సరఫరా కార్పొరేషన్ (సెస్కామ్) కు ఛైర్మన్‌గా నియమితులయ్యాడు.
మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2013 కర్ణాటక శాసనసభ్యులు
వర్గం:2023 కర్ణాటక శాసనసభ్యులు
వర్గం:2008 కర్ణాటక శాసనసభ్యులు